text: [{"text_idx": "#000005", "text": "Prezdaant Traamp walitti bu\u2019iinsi Liibiyaa keessaaa dhaabbatee araarri akka bu\u2019uufi sochii Masri torbee dabre jalqabdeef, mootummaa Masrii kan galateeffate tahuu odeeyfannoon ni addeessa. Dabalataanis hooggantoonni lamaan gareewwan Liibiyaa keessatti wal lolaa jiran jiddutti mariin akka jalqabamu, yaada Dhaabbanni Mootummoota Gamtoomanii dhiheesse kan deeggaran akka taheefi, humnoonni biyya alaa hundi Liibiyaa keessa akka bahan yaada jedhu irrattis kan walii galan tahuu odeeyfannoon ni mullisa.\nPrezdaant Traamp hidha laga Abbayyaa ilaalchisee, Ameerikaan walii galteen haqa irratti hundaa\u2019e Masri, Ityoophiyaa fi Suudaan jidduutti akka mallatteeffamu godhuuf murannoo qabdus irra deebi\u2019uun Prezdaant Al-Siisiif kan mirkaneesse tahuus ibsame.\nGama biraatiin ammoo biyyoonni sadeen marii dhiheenya kana jalqabaniin hanga ammaatti Walii galtee irra kan gahin tahuu gabaafame. Haata\u2019u malee ammas maricha itti fufuun kan geggeessaa jiran tahuunis beekamee jira."}, {"text_idx": "#000009", "text": "Gamtaan Munshidoota Sikkoo fi Mandoo Hundeeffame"}]